Ruskotalon siivousohjeet tilojen varaajille

Ruskotalon yläkerran nuorisotilassa eli aulassa, naulakon vieressä, on pieni komero,  jossa on siivoustarvikkeita. Komero on lukossa ja aukeaa samalla avaimella, jolla pääsee keittiöön. Avaimen saa varausvahvistusta vastaan kirjastosta (henkilökortti ja kirjastokortti mukaan).

”Kahvio”

* Pöytäpinnat ja muut mahdolliset likaantuneet pinnat pyyhitään siivouspyyhkeellä.
* Roska-astiat tyhjennetään.
* Lattialta poistetaan irtoroskat ja tahrakohdat pyyhitään.

Aula

* Pöytäpinnat ja muut mahdolliset likaantuneet pinnat pyyhitään siivouspyyhkeellä.
* Roska-astiat tyhjennetään.
* Lattialta poistetaan irtoroskat ja tahrakohdat pyyhitään.

Keittiö

* Keittiön tiskipöytä sekä -altaat ja liesi puhdistetaan.
* Kaikki käytössä olleet astiat pestään. Kahvinkeittimen pannu ja suodatin pestään ja jätetään kuivumaan astiakaappiin. Kahvinkeitin pyyhitään.
* Kaikki elintarvikkeet, kertakäyttöastiat ym. viedään pois, se mitä on tuotukin.
* Jos astianpesukonetta käytetään, se myös tyhjennetään ja puhdistetaan asianmukaisesti.
* Roska-astiat tyhjennetään
* Lattia pyyhitään.

Wc-tilat

* Käsienpesualtaat pyyhitään tai pestään. Allastaso pyyhitään.
* Tarkastetaan, että wc-istuimet ovat siistit. Jos niissä on likaa, ne pyyhitään ja sisäosat pestään harjalla. Pisuaarit pestään tarvittaessa.
* Roska-astiat tyhjennetään.
* Lattiat pyyhitään.

Juhlasali

* Käytössä olleet pöydät pyyhitään.
* Kaikki kalusteet kerätään takaisin omille paikoilleen.
* Lattia mopataan, tahrakohdat pyyhitään.

Kaikki omat astiat, vaatteet ja ruuat viedään pois sisätiloista. Roskat viedään ulko-oven edessä olevaan polttokelpoisen jätteen keräysastiaan. Kierrätettävät jätteet voi toimittaa kunnan keräyspisteisiin.

Siivousvälineet löytyvät lukollisesta kaapista hätäuloskäynnin vierestä (se ovi josta pääsee portaisiin). Samasta kaapista löytyy myös wc-paperia ja käsipaperia sekä jätepusseja.

Varausten välillä ei ole viikonloppuisin Ruskon kunnan puolesta siivousta. Tilat on siis jätettävä siistiin kuntoon seuraavaa tilaisuutta varten.